ગોવા વિધાનસભા ચૂંટણી-ર૦૧૭માં ચૂંટણીપંચે પિંક પોલિંગ બૂથનો નવતર પ્રયોગ હાથ ધર્યો હતો. ગોવામાં ૪૦ મહિલા મતદાન મથક તૈયાર કરાયાં હતાં તેમાં પંચને મતદાનની ટકાવારી વધી હોવા ઉપરાંત મતદાન મથક પર મહિલા મતદારોએ મતદાન માટે ભારે ધસારો કર્યો હતો. આ અનુભવના આધારે ગુજરાતમાં પણ પહેલી વાર આ પ્રયોગ હાથ ધરાશે. આધારભૂત સૂત્રોના જણાવ્યા મુજબ મહિલાકર્મીઓ બુથ પર ગુલાબી ડ્રેસ કોડમાં રહેશે. મતદાન મથક પર આવનારી દરેક મહિલાનું ફૂલ આપીને વેલકમ કરાશે. મથકને ગુલાબી ઝંડા, ફુગ્ગા, રંગોળી કે અન્ય પ્રકારની સજાવટથી તૈયાર કરવામાં આવશે.